Izidor z Madridu

Svätý **Izidor z Madridu** zvaný tiež **Izidor Roľník**, **Izidor Gazda** alebo **Izidor Oráč** (* asi 1070, Madrid† 10. mája alebo 15. mája 1130, Madrid) sa narodil chudobným a zbožným rodičom. Celý život pracoval na poli, a preto je patrónom poľnohospodárov a dobrej úrody, býva vzývaný ako ochranca proti suchu. Preslávil sa zbožnosťou a dobrým srdcom. Pápež Gregor XV. ho roku 1622 vyhlásil za svätého.

## Život
Izidor pracoval ako oráč u bohatého mešťana Ivána Vargasa. Oženil sa s Máriou Toribiovou de la Cabeza, ktorá mu vo všetkom pomáhala a neskôr bola vyhlásená za blahoslavenú, v Španielsku je lokálne uctievaná ako svätica. Ich manželstvo bolo príkladom jednoty a lásky. Mali spolu jedného syna, ktorý podľa niektorých zdrojov zomrel v detskom veku. 

Izidor chodil každé ráno na omšu. Potom si usilovne hľadel svojej práce vo dvore aj na poli, pritom sa však tiež často modlil. Opakovane bol ostatnými čeľadníkmi podozrievaný z toho, že kvôli modlitbám zanedbáva prácu. Hospodár sa preto raz šiel sám presvedčiť, či Izidor nechodí na pole neskoro. Izidor šiel ako vždy na omšu a naozaj prišiel so svojim pluhom neskôr ako ostatní. Hospodár mu chcel vynadať, ale v tej chvíli vedľa neho uvidel dvoch anjelov, ktorí mu pomáhali orať. Výjav s anjelmi je na podobizniach tohto svätca veľmi často zobrazovaný.

Ďalšia legendárna epizóda rozpráva o zázračnom vykopaní studne v mieste pri Madride, kde bol nedostatok vody. Izidor, človek plný lásky k ľuďom, ju tam vtedy kopal niekoľko mesiacov. Preto sa k nemu poľnohospodári obracali ako k svojmu patrónovi, ak im hrozilo sucho.

Hoci Izidorov život bol naplnený ťažkou fyzickou prácou, napriek tomu sa nikdy na svoj údel nesťažoval. Bol chudobný, ale ešte z toho mála, čo mal, bol schopný darovať žobrákom alebo zvieratám. Boh ho za jeho skutky odmeňoval, takže napríklad neubudlo z vriec s obilím alebo sa z mála obilia namlelo obrovské množstvo múky. 

## Svätorečenie a kult
Pápež Gregor XV. Izidora svätorečil 22. marca 1622 vo Svätopeterskej bazilike vo Vatikáne spoločne s Ignácom z Loyoly, Františkom Xaverským, Filipom Neri a Teréziou z Ávily. Tým bola jeho neskoršia úcta spojená s jezuitmi, oratoriánmi a karmelitánmi. Ku kanonizácii bola vydaná pamätná tlač, mediryt s vyobrazením všetkých piatich nových svätcov a pohľadom na kanonizačnú omšu v pápežskej bazilike so stovkami účastníkov. Pri tej príležitosti bol Izidor vyhlásený patrónom mesta Madridu a roľníkov.

Od 13. storočia bol Izidor uctievaný v kostole San Andrés v Madride, kde zostala časť pozostatkov v maľovanom gotickom sarkofágu. Väčšina pozostatkov bola neskôr prenesená do katedrály Panny Márie Almudenskej v Madride, kde sú uctievané doteraz. Jeho údajný rodný dom v Madride bol v 17. storočí prestavaný a slúži ako Izidorovo múzeum (*Museo de los Origenes*). Pustovňa, do ktorej Izidor údajne odišiel v starobe, bola obstavaná barokovým kostolom z roku 1725. Legendárna studňa, postavená nad prameňom, ktorého vodu údajne našiel Izidor, je tiež sprístupnená. Všetky menované miesta slúžia pútnikom ako spoločný okruh.

So svätcom sa spája aj viacero pranostík.

## Jezuiti
Snahy o rozšírenie kultu tohto svätca v Rakúskej monarchii boli v prvom období späté s príslušníkmi jezuitského rádu. Pri výzdobe svojich svätýň sa jezuiti držali zásady, že umenie má prítomných veriacich predovšetkým poučiť a pohnúť k nasledovaniu. Preto vyberali svätcov, s ktorými by sa mohli obyvatelia stotožniť. V poľnohospodárskych oblastiach, napr. na južnej Morave a v Tirolsku, boli vyberaní svätí, ktorí mali vzťah k poľnohospodárstvu a žili na vidieku. Jezuiti si Izidora určite cenili pre hlbokú vieru a pre jeho poctivosť, ktorú chceli u svojich poddaných podporiť.

## Ikonografia a umenie
Izidor býva vyobrazený vo vidieckej košeli a v nohaviciach, bosý, s rýľom, kosákom alebo pluhom. Vo dvojici so svojou ženou býva zobrazený stojaci alebo kráčajúci na pole s pracovnými nástrojmi a flašou s vodou. V legendárnych scénach Izidor kľačí a modlí sa pod stromom, zatiaľ čo s pluhom orú anjeli, alebo ore, zatiaľ čo anjeli nad ním nosia plodiny ako atribúty dobrej úrody. Inokedy Izidor ukazuje vidiečanom na vodu tryskajúcu zo studne, ľudia na studni posedávajú, napríklad na obraze od Alonsa Cana v galérii Prado v Madride, alebo pijú priamo z prameňa vytrysklého zo zeme.

Významnými obrazmi a grafickými listami k Izidorovej ikonografii v 19. storočí prispeli českí maliari Josef Bergler, ktorého obraz z roku 1823 je na hlavnom oltári kostola sv. Izidora v Budeniciach a Jozef Führich (olejomaľba sv. Izidor pri orbe s pomocou anjelov (1839); Kunsthalle Mannheim).

## Galéria

Súbor:SIsidroArca.jpg|alt=Malovaný sarkofág, 13. století|Maľovaný sarkofág, 13. storočie, katedrála Almudena
Súbor:VonFuhrich3.jpg|alt=Josef Führich: Sv. Isidor s anděly; 1839|Sen svätého Izidora, Josef Führich, cca 1830
Súbor:San Isidro labrador.jpg|Svätý Izidor Roľník, anonym, prvá polovica 18. storočia, plumaria, Museo Soumaya Plaza Carso
Súbor:Svätý Izidor, maľba na sklo.jpg|Svätý Izidor, neznámy autor, 1950, maľba na sklo, ÚĽUV - Múzeum ľudovej umeleckej výroby
Súbor:Azulejos of Saint Isidore the Laborer.JPG|Svätý Izidor, modro-biele azulejo v Brage, Fábrica de Cerâmica da Viúva Lamego
Súbor:Madrid - Calle de San Isidro Labrador.jpg|Označenie ulice v Madride pomenovanej na počesť svätca, Alfredo Ruiz de Luna González
Súbor:Bacciarelli Saint Isidore.jpg|*Svätý Izidor - Požehnanie práce*, Marcello Bacciarelli, 1805, Národné múzeum
Súbor:Józef Buchbinder - Św. Izydor Oracz.jpg|Svätý Izidor Roľník, Józef Buchbinder, 1907
Súbor:Salzmann-Ferdinand-svätý-Izidor.jpg|Svätý Izidor, Ferdinand Salzmann, 1850, maľba na sklo, Západoslovenské múzeum v Trnave
Súbor:Bad Driburg - 2017-06-05 - Antoniuskapelle Neuenheerse (08).jpg|Svätý Izidor, vitráž, kaplnka sv. Antona, Bad Driburg
Súbor:Domagné (35) Église Saint-Pierre - Intérieur - Baie 05-2.jpg|Vitráž z kostola sv. Petra v Domagné, naľavo je zobrazený sv. Ivo Helóry a napravo sv. Izidor Madridský
Súbor:Ebern St. Laurentius Fenster 555.jpg|Okno kostola sv. Vavrinca v Eberne, zľava doprava sv. Alojz Gonzaga, sv. Notburga Rattenberská a sv. Izidor
Súbor:Caprino Veronese, chiesa di Santa Maria Maggiore - Statua di sant'Isidoro.jpg|Socha sv. Izidora v kostole Santa Maria Maggiore v Caprino Veronese
Súbor:071 Sant Isidre i Santa Maria de la Cabeza, Castella, s. XVIII (Museu Marès, Barcelona).jpg|Renesančné sošky sv. Izidora a jeho manželky bl. Márie Toribiovej de la Cabeza v Museu Frederic Marès
Súbor:Sv. Isidor., Strahov.jpg|Baroková socha sv. Izidora na oltári sv. Martina od Jana Antonína Quittainera, 17591762, Bazilika Nanebovzatia Panny Márie, Praha
Súbor:Socha svatého Isidora v Barborské ulici v Kutné Hoře (Q66459632) 01.jpg|Socha svätého Izidora v Kutnej Hore od Františka Bauguta na terase pred Jezuitskou kolejou
Súbor:Pfarrkirche Axams (K16A9507).jpg|Socha svätého Izidora, Gregor Fritz, kostol sv. Jána Krstiteľa, Axams
Súbor:Alonso Cano - The Miracle at the Well - WGA3998.jpg|*Zázrak pri studni*, Alonzo Cano, 1638 - 1640, Museo del Prado
Súbor:San Isidro Labrador y Santa María de la Cabeza (Museo de San Isidro de Madrid).jpg|Sv. Izidor Roľník a María de la Cabeza, pripisované Alonsovi del Arcovi, Museo de San Isidro
Súbor:Albissola Marina - Nostra Signora della Concordia 0970.jpg|*Zázraky sv. Izidora*, freska
Súbor:San Isidro labrador y su esposa Santa María de la Cabeza, de Mariano Salvador Maella (Museo del Romanticismo de Madrid).jpg|*Svätý Izidor a jeho manželka María de la Cabeza*, Mariano Salvador Maella, cca 1790, Múzeum romantizmu, Madrid
Súbor:Franc Jelovšek - Sv. Izidor.jpg|Sv. Izidor, Franc Jelovšek, freska, kostol sv. Štefana, Ľubľana, 1744
Súbor:Saint Isidore (PL 19c).jpg|Maľba neznámeho poľského autora z 19. storočia
Súbor:Stadtkirche Fresco - Isidor und Notburga.jpg|Svätý Izidor z Madridu s svätá Notburga z Rattenbergu, Jozef Adam von Mölck, freska, 1777, Kostol svätého Martina, Oberwölz
Súbor:Virgen - Pfarrkirche Deckenmalerei hl. Isisdor.JPG|Freska sv. Izidora v kostole sv. Virgila a Vigila vo Virgene
Súbor:Wolpertswende St Gangolf Deckengemälde Maria.JPG|Freska z kostola sv. Gengulfa vo Wolpertswende, uprostred Madona s dieťaťom, na ľavo sv. Notburga a sv. Izidor, napravo sv. Gengulf a sv. Alžbeta z Reute od Ferdinanda Kaltenbachera
Súbor:Deckenfresko in Hausen.jpg|Baroková freska od Anton Joseph Walch v kostole sv. Izidora v Marktoberdorfe
Súbor:Maria Immaculata Elsendorf 1.jpg|Rokoková oltárna maľba zobrazujúca sv. Izidora v kostole Nepoškvrneného počatia v Elsendorfe
Súbor:St. Oswald (Salmannskirchen) linker Seitenaltar 2.jpg|Sv. Izidor, oltárna maľba, kostol sv. Osvalda v Bockhorne, na bokoch oltára sú sochy sv. Korbiniána a sv. Krištofa
Súbor:Miracolo di Sant'Isidoro Agricola - Stomer.jpg|*Zázrak svätého Izidora Roľníka*, Matthias Stomer, kostol sv. Juraja, Caccamo
Súbor:Sv. Izidor (panjska končnica, 1904).jpg|Sv. Izidor, neznámy autor, panjska končnica, 1904, Múzeum poľnohospodárstva, Radovljica
Súbor:Sv. Izidor (panjska končnica, 1884).jpg|Sv. Izidor, neznámy autor, panjska končnica, 1884, Slovinské etnografické múzeum


## Referencie


## Literatúra
* LCI = *Lexikon der christlichen Ikonographie*, diel 7, ed. Wolfgang Braunfels, 2. vyd., Herder Basel-Freiburg im Breisgau-Rom-Wien 1992, s. 11-13, autorka hesla: Sabine Kimpel
* Johann E. Stadler, Franz Joseph Heim, Johann N. Ginal (editori): *Vollständiges Heiligen-Lexikon*, diel 3, Augsburg 1869, s. 77, dostupné online http://www.zeno.org/HeiligenLexikon-1858/K/HeiligL-1858-003-0077

## Iné projekty

## Externé odkazy
* sv. Izidor z Madridu na životopisochsvätých.sk
* sv. Izidor z Madridu na relikviar.sk
* sv. Izidor z Madridu na christianitas.sk
* sv. Izidor z Madridu na catholica.cz
* sme.sk
* Kaplnka sv. Izidora z Madridu vo farnosti Zohor
* Sv. Izidor čo príklad sedliakov od Dr. Jozefa N. Jandu, druhé vydanie na portáli DIKDA

## Zdroj
* 
* 
* 
* 

Kategória:Narodenia v 11. storočí
Kategória:Úmrtia v 1130
Kategória:Osobnosti z Madridu
Kategória:Španielski katolícki svätci
Kategória:Blahorečení Pavlom V.
Kategória:Kanonizovaní Gregorom XV.
Kategória:Katolícki svätci majúci sviatok 15. mája
Kategória:Roľníci
Kategória:Stránky s neskontrolovanými prekladmi